**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/17, 26.06.2017թ.

**Բողոք բերող անձ՝** «Լենդմարկ» ՍՊԸ

**Պատվիրատու՝** ՀՀ Պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ՍԸԱՇՁԲ-10/6» ծածկագրովսահմանափակ ընթացակարգ / շինարարական աշխատանքների ձեռքբերում.

**Բողոքի պահանջը`** Որպես միջանկյալ ընթացակարգ՝ կիրառել ժամանակավոր միջոցներ ընթացակարգը կասեցնելու մասին:

Դադարեցնել ընթացակարգի գնահատող հանձնաժողովի 2017թ. հունիսի 16-ին կայացած նիստում թիվ 5 արձանագրությամբ «Լենդմարկ» ՍՊԸ և «Նաիրիշին» ԲԲԸ ՀՁ հայտի մերժման որոշումը, «Լենդմարկ» ՍՊԸ և «Նաիրիշին» ԲԲԸ ՀՁ ճանաչել առաջին տեղ զբաղեցրած մասնակից, ՀՀ գնումների մասին օրենքով առաջարկել ներկայացնելու ընթացակարգի հրավերով նախատեսված որակավորման չափանիշներին իր համապատասխանությունը հավաստող փաստաթղթերը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: